|  |  |  |
| --- | --- | --- |
| **בנק ישראל**  דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏כ"ד ניסן, תשפ"ה  ‏22 אפריל, 2025 |

הודעה לעיתונות:

**הארכת התקופה לקבלת התייחסות הציבור למסמך האיפיון הראשוני של מערכת השקל הדיגיטלי**

ב-3 במרץ 2025 פרסם בנק ישראל את מסמך האיפיון הראשוני למערכת השקל הדיגיטלי והזמין את הציבור להעביר התייחסות למסמך על גבי שאלון ייעודי עד ליום 30/4/2025.

זוהי הודעה על הארכת המועד להגשת מענים לשאלון בשבועיים נוספים, עד לתאריך 15/05/2025.

ב-3 במרץ 2025, ולאחר שבנק ישראל ביצע בחינה מעמיקה של היבטים שונים הקשורים במשמעויות של הנפקת שקל דיגיטלי בישראל, פרסם הבנק את מסמך האיפיון הראשוני למערכת השקל הדיגיטלי במטרה לקבל את התייחסות הציבור והקהילה המקצועית באשר למאפיינים המרכזיים המתוכננים למערכת השקל הדיגיטלי.

המסמך מכיל מידע רב ומפורט אודות האקוסיסטם של השקל הדיגיטלי, מסע המשתמש הבסיסי והמתקדם, ארכיטקטורה ונושאים טכניים, והיבטים שונים של מדיניות, כללים ואסדרה. למרות זאת, המסמך מספק איפיון ראשוני בלבד - הוא אינו מתאר את כל מה שנחוץ בכדי לאפשר הנפקה של שק"ד, וכדי להוציא את האיפיון מן הכח אל הפועל - אם יוחלט על כך - יהיה צורך להעמיק עוד יותר את האיפיון ולקיים תהליכים משמעותיים בשיתוף עם גורמים רבים במגזר הציבורי והפרטי, כמו גם תהליך הסברה משמעותי לציבור הרחב.

בהתאם לבקשות שהופנו מגורמים שונים בציבור הרחב ובמטרה לתת ביטוי למגוון רחב ככל שניתן של דעות, בנק ישראל מודיע על הארכת התקופה להעברת ההתייחסויות למסמך בשבועיים נוספים, עד ליום 15 במאי 2025.

לתשומת הלב, בסעיף "כיצד אתם יכולים להשפיע על האיפיון של השקל הדיגיטלי", במסמך האיפיון, מתואר האופן בו ניתן להתייחס לאיפיון על היבטיו השונים, ומפורטות ההנחיות למענה על השאלון המצורף למסמך, אליו ניתן לגשת [מקישור זה](https://forms.gle/4oe8nzKVjhqPLZTT6).

קישורים:

[מסמך האיפיון](https://www.boi.org.il/media/xpkh0fzm/%D7%90%D7%99%D7%A4%D7%99%D7%95%D7%9F-%D7%A8%D7%90%D7%A9%D7%95%D7%A0%D7%99-%D7%9C%D7%9E%D7%A2%D7%A8%D7%9B%D7%AA-%D7%94%D7%A9%D7%A7%D7%9C-%D7%94%D7%93%D7%99%D7%92%D7%99%D7%98%D7%9C%D7%99.pdf)

[למענה לשאלון ההתייחסויות אודות מסמך האיפיון](https://forms.gle/4oe8nzKVjhqPLZTT6)

[למידע נוסף אודות השקל הדיגיטלי](https://www.boi.org.il/roles/paymentsystems/future-means-payments/cbdc/)